**Tárgy:** Javaslat Budapest Főváros XX. kerület Pesterzsébet Önkormányzata 2017. évi belső ellenőrzési munka- tervének jóváhagyására
 **Melléklet:** Munkaterv

**TISZTELT KÉPVISELŐ-TESTÜLET !**

A 2011. évi CLXXXIX. tv. 119.§ (5) bekezdésében rögzítettek értelmében a helyi önkormányzatra vonatkozó éves belső ellenőrzési tervet a képviselő-testület hagyja jóvá.

A Belső Ellenőrzési Egység a 370/2011. (XII.31.) Korm. rendeletben és az NGM módszertani útmutatójában foglaltak alapján elkészítette az Önkormányzatra vonatkozó 2017. évi belső ellenőrzési munkatervet.

Az éves belső ellenőrzési terv összeállítása során törekedtünk felmérni a kockázati tényezőket, azok nagyságát, jelentőségét és bekövetkezésének valószínűségét. Az éves terv prioritásait megalapozó főbb kockázati tényezőket az alábbiakban lehet összefoglalni:

* külső környezeti hatások [gazdasági és szabályozási környezet változásainak hatása];
* szakmai feladatellátás összetettsége, és/vagy a költségvetés volumene;
* struktúra, és/vagy tevékenység változása;
* vezető váltás, fluktuáció;
* belső kontroll kockázata [annak kockázata, hogy a belső kontroll mechanizmus nem képes megelőzni, és/vagy feltárni a lényeges szabálytalanságokat, tévedéseket];
* az utolsó ellenőrzés óta eltelt idő.

A kockázati tényezők elemzésén kívül figyelembe kellett venni az előre nem tervezhető ellenőrzések [tartalékalap] időszükségletét, a sokszorosára növekedett adminisztráció idő-szükségletét, és a rendelkezésre álló ellenőri kapacitást. Az utóbbi két tényező alapvetően meghatározza a tervezhető ellenőrzések számát.

A csatolt melléklet a „*Belső Ellenőrzés Stratégiai Terve”*-vel összhangban, kockázatelemzés módszerével meghatározott feladatok rangsorolásával, valamint a tapasztalati adatok ismeretében, és a vezetés igényeinek figyelembevételével tartalmazza a 2017. évi belső ellenőrzési munkatervet.

**HATÁROZATI JAVASLAT:**

Pesterzsébet Önkormányzatának Képviselő-testülete az Önkormányzat 2017. évi belső ellenőrzési munkatervét a mellékletekben foglaltak szerint jóváhagyja.

Határidő: azonnal

Felelős: Szabados Ákos polgármester

Budapest, 2016. november 15.

 Szabados Ákos

 polgármester

A határozati javaslat elfogadása egyszerű szavazat-többséget igényel.

Az előterjesztést tárgyalta: Pénzügyi Bizottság

Az előterjesztést készítette: Szabó Szilvia osztályvezető-helyettes, Belső Ellenőrzési Egység